**Ministru kabineta rīkojuma projekta "Par Edmundu Tamani"   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Edmundu Tamani” mērķis ir nodrošināt Latvijas Zinātnes padomes darbības nepārtrauktību un funkciju efektīvu izpildi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Valsts civildienesta likuma 11. panta trešo daļu pretendentu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā.  Lai atbilstoši Valsts civildienesta likuma 11. panta trešajai daļai un 37.panta pirmajai un trešajai daļai komisijas izvēlēto pretendentu pārceltu Latvijas Zinātnes padomes direktora amatā, sagatavots Ministru kabineta rīkojuma projekts "Par Edmundu Tamani". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 22. martā oficiālajā izdevumā "Latvijas Vēstnesis" tika izsludināts atklāts pretendentu konkurss uz Latvijas Zinātnes padomes direktora amatu.  Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".  Izglītības un zinātnes ministres I. Šuplinskas izveidotā Latvijas Zinātnes padomes direktora amata pretendentu vērtēšanas komisija pieņēma lēmumu ieteikt pretendentu Edmundu Tamani virzīt pārcelšanai Latvijas Zinātnes padomes direktora amatā. Edmunds Tamanis atbilst Latvijas Zinātnes padomes direktora izvirzītajām prasībām, ieguva augstu vērtējumu pretendentu vērtēšanas mutvārdu intervijā un vadības kompetenču novērtēšanā.  Ievērojot to, ka šobrīd Edmunds Tamanis pilda Izglītības un zinātnes ministrijas Augstākās izglītības, zinātnes un inovāciju departamenta eksperta amata pienākumus (tika iecelts amatā 2021. gada 19. aprīlī uz noteiktu laiku, uz nodarbinātā prombūtnes laiku, līdz 2022. gada 27. jūnijam), Edmunds Tamanis ir jāpārceļ amatā. Piedaloties amata konkursā, Edmunds Tamanis ir piekritis pārcelšanai Latvijas Zinātnes padomes direktora amatā.  Edmunds Tamanis 2005. gadā Latvijas Universitātē ieguvis fizikas doktora zinātnisko grādu cietvielu fizikā par promocijas darbu “Nanostrukturētu pārklājumu iegūšana ar Peninga šūnu, to fizikālo īpašību izpēte un modificēšanas iespējas”.  Konkursa uzvarētājs šobrīd ir arī pasniedzējs Daugavpils Universitātē (turpmāk – DU). No 2006. g. – 2017. g. pildīja DU Zinātņu daļas vadītāja pienākumus, biju iesaistīts DU zinātniskās stratēģijas un politikas izstrādē, zinātniskā darba organizēšanā, koordinēšanā un uzraudzībā. Kā DU Zinātņu daļas vadītājs nodrošināja DU zinātnisko institūciju pārmaiņu procesu, kura rezultātā tika izveidoti divi zinātniskie institūti, kā arī vadīja projektu sagatavošanas un īstenošanas grupu, kura realizēja virkni projektu, tostarp projektus ar finansējumu virs viena miljona *euro*. No 2007. g. – 2015. g. Edmunds Tamanis ir bijis DU G. Liberta Inovatīvās mikroskopijas centra direktors, un no 2007. g. – 2014. g. iepriekš minēta centra asociētais profesors.  Gan kā DU zinātnieks, gan administrācijas darbinieks piedalījās dažādos starptautiskos pasākumos, piemēram, aizstāvot DU viedokli dažādās starptautiskās izvērtēšanās, bijis vadītājs virknei projektu (arī starptautisku), līdz ar to, ir pieredze darbā ar starptautiskajiem jautājumiem, kā arī pieredze privātā un publiskā finansējuma piesaistē, tostarp pētniecības un inovācijas projektiem.  Paralēli minētajiem amatiem konkursā izraudzītais Latvijas Zinātnes padomes direktora kandidāts ir bijis eksperts dažādās padomēs, piemēram, DU Promocijas padomē cietvielu fizikā, Rīgas Tehniskās Universitātes Profesoru padomē fizikā, Latvijas Universitātes Profesoru padomē fizikā, kā arī Latvijas Zinātnes padomē eksperts - Dabaszinātnes, Fizika un astronomija, Latvijas Zinātnes padomes Dabaszinātņu un matemātikas ekspertu komisijas loceklis (no 2013. g. – 2016. g.).  Šajā laikā publicētas 49 publikācijas, konkursa uzvarētājs piedalījies 48 konferencēs, sniedzot tēzes, veicis akadēmisko darbību, izstrādājot dažādas studiju programmas DU fizikā, saņemts arī apbalvojums 2013. gadā – gada balva zinātnē DU.  Konkursa uzvarētājs teicamā līmenī pārvalda angļu un krievu valodu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja un Izglītības un zinātnes ministrija.  Atbilstoši Izglītības un zinātnes ministres 2021. gada 18. marta rīkojumam pretendentu vērtēšanas komisijā tika ieļauti pārstāvji no Izglītības un zinātnes ministrijas, Valsts kancelejas, Latvijas Rektoru padomes un Latvijas Jauno zinātnieku apvienības. Pretendentu vērtēšanas procesā piedalījās novērotāji no Ekonomikas ministrijas un Latvijas Zinātņu akadēmijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Izglītības un zinātnes ministre I. Šuplinska

Rozenberga 67047795

Inga.Rozenberga@mk.gov.lv